open-index/open-wikipedia-markdown huggingface dataset:
Per Mellesmo

**Per Mellesmo** (1919–1993) var en norsk gartner, blomsterhandler og politiker (Ap) fra Vinstra i Gudbrandsdalen. Han var stortingsrepresentant fra Oppland i seks perioder 1954-1977.

Han hadde eksamen fra gartnerskole i 1940, og arbeidet i Biri, Sandnes, Moss og Danmark før han i 1948 etablere eget gartneri på Vinstra. Han drev også blomsterforretning på Vinstra 1959-1987. 

Mellesmo var vararepresentant til Stortinget i flere perioder: i 1954-1957 var han vararepresentant og møtte fast 1955–56 mens Olav Meisdalshagen var landbruksminister. I 1958-1961 rykket han opp til å møte som fast representant fra 21.11.1959 etter at Meisdalshagen døde. I 1963 møtte han fast mens Oskar Skogly var kommunalminister: Fra 05.05.1964 til oktober 1965 rykket han opp til å møte som fast representant etter at Gunnar Kalrasten døde. Fra 1965 til 1977 møtte han fast. 

Han satt i Nord-Fron kommunestyre i fem perioder: 1951-1963 og 1979-1987. Han var lokallagsleder for Fron arbeiderparti 1962-67 og 1972-74, og Nord-Fron arbeiderparti 1978-83. Han var også styreformann i det kommunale el-verket.

## Referanser


## Eksterne lenker
*
Rampelys (andre betydninger)

**Rampelys** kan vise til

*Rampelys - scenebelysning
*Rampelys (film) - film fra 1952 med Charlie Chaplin
*Rampelys (album) - musikkalbum fra 1982 med Dollie
Gjømmerdalsbreen

**Gjømmerdalsbreen** er en isbre i Ullsfjord i Tromsø kommune i Troms. Den ligger i fjellområdene vest for den innerste delen av Sørfjorden, og rundt fem kilometer nord for bygda Laksvatn i Balsfjord. Breen har et areal på 4,07&nbsp;km². Den strekker seg rundt 2,5 kilometer fra det høyeste punktet i vest på , til det laveste punktet i øst på 690&nbsp;moh. Foran brefronten ligger en rekke små vatn, hvor Turrelva har sitt utspring.

## Referanser


## Se også
*Norges isbreer
Severines veg (Molde)

**Severines veg** er en gate i Molde kommune i Møre og Romsdal. Gaten starter i Hansbakken og går sørover. Gaten har fått navn etter Severine Hansen som var broren til Hans Hansen som var den første som eide bruket Djupdalen fra 1908 til 1935.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Djupdalsvegen (Molde)

**Djupdalsvegen** er en gate i Molde kommune i Møre og Romsdal. Gaten starter i Julsundvegen og går vestover. Gaten har fått navn bruket Djupdalen som var i bruk på tidlig 1900-tallet. Fra og med ca. 1980 ble det utbygd som boligområdet, men selve navnebakgrunnen til Djupdalen er ukjent.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Den argosaroniske bukt

**Den argosaroniske bukt** (gresk: Αργοσαρωνικός Κόλπος, *Argosaronikós Kólpos*) er en fellesbetegnelse som blir brukt om de to store buktene Argolikosbukta og Saroniabukta øst for Peloponnes i Hellas. De argosaroniske øyene, vanligvis bare kjent som De saroniske øyer, ligger i denne bukten.
Den argoliske bukt

**Den argoliske bukt** (gresk: Αργολικός Κόλπος, *Argolikós Kólpos*), også kjent som **Argolikosbukten**, **Argolisbukten** eller **Nafpliobukten**, er en bukt i Egeerhavet utenfor østkysten av Peloponnes i Hellas. Den er om lag 50 km lang og 30 km bred. Den viktigste havnebyen langs kysten er Nafplio, som ligger i den nordvestlige enden av bukten. Ved innløpet til bukten ligger Spetses, som er den største øya i hele området. 

Denne bukten blir av og til omtalt i lag med Saroniabukta som Den argosaroniske bukt, mens øyene i de to buktene blir kalt De argosaroniske øyene eller oftere bare De saroniske øyer. Rundt bukten ligger prefekturene Arkadia (i sørvest) og Argolida (i nord og øst). Elven Inachos munner ut i Den argoliske bukt i nærheten av landsbyen Nea Kios. 

Ei annen øy i bukten er Bourtzi, ei liten øy like utenfor Nafplio, med en borg som tidligere utgjorde byens forsvarslinje mot sjøangrep og i dag er et monument. Andre øyer i bukten er Platia og Psilí, som ligger nær kysten av Argolida. De omkringliggende fjellene gjør at bukten ligger i ly for den sterke sommervinden kalt Meltemi. 

Det går fergeruter over bukten mellom Nafplio, Spetses, Hydra, Tyros og Leonidio.

## Steder ved bukten
Fra sørvest til øst ligger følgende byer og landsbyer ved bukten:
*Tyros
*Paralio Astros
*Myloi
*Nea Kios
*Nafplio
*Tolo
*Porto Kheli
*Spetses 

## Galleri

Zatoka Argolidzka - Tolo.jpg|Argolikosbukten sett fra Tolo
Tolo1.jpg|Øya og Apostolou-kirken
Tolo2.jpg|Argolikosbukten
Nafplio1.jpg|Utsikt over Argolikosbukten fra Palamidi i Nafplio
Nafplio2.jpg|Argolikosbukten sett fra Nafplio
Nafplio3.jpg|Tårnet på Bourtzi
Μπούρτζι 7758.jpg|Utsikt over Nafplio, Bourtzi og Argolikosbukten
Argolic gulf.JPG|Seilbåt ved havnen til Nafplio i Argolikosbukten


## Referanser


## Eksterne lenker
*
Dyrkornbakken (Molde)

**Dyrkornbakken** er en gate i Molde kommune i Møre og Romsdal. Gaten starter går tvers over fra Elvaskaret og går vestover til Fjellskaret. Gaten har fått navn etter gårdbruket Dyrkorn, som lå i området og som fikk navn av Severin Flåen Dyrkorn.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
The Kitch and Sink band

**The Kitch and Sink band** er et band fra Bærum utenfor Oslo. Bandet ble etablert i 2002 og ga i 2004 ut sitt første album, *Battle of Love,* som fikk terningkast 5 i *Dagbladet*. og en mer blandet anmeldelse på musiq.no. Så kom *Freeway* i 2006, et samarbeid med . I 2010 kom den første cd-en med norske tekster, *Eventyrsaga*. I 2014 ga bandet ut *Sky Bar*, et samarbeid med Lasse Michelsen og Alexander Ågedal. Bjørn Ullebust og Gry Antonie Øverby skriver alle låtene. I 2016 kom deres 5 CD *Russian Tea Party* med 13 nye melodier. Tobias Ørnes spiller trommer og Alexander Ågedal spiller bass.

## Referanser
NM i ishockey 1940

**NM i ishockey 1940** var den 6. i rekken og ble vunnet av  fra Sandvika.

Seriespillet og Norgesmesterskapet ble for første gang helt separert, der serien ble spilt i to avdelinger av 4 lag, mens Norgesmesterskapet ble spilt i et cupsystem. Grane slo Hasle både i seriefinalen og i NM-finalen.

## Hovedserien

### Avdeling 1

### Avdeling 2

## Norgesmesterskapet

### Finale





## Referanser
Arkeologisk kontekst

I arkeologisk sammenheng brukes ordet **kontekst** (fra engelsk «context») som et teknisk begrep for restene av en individuell stratigrafisk hendelse. En kontekst refererer altså til en individuell hendelse i tid som har blitt bevart i det arkeologiske materialet. Dette kan eksempelvis være spor etter den faktiske gravingen av en grop eller grøft, interne strukturer samt materialet som fyller nedgravningen. Begrepet er imidlertid nokså vidt og arkeologiske strukturer, naturlig deponerte lag og skjeletter kan også regnes som egne kontekster.

Ved å dele inn en arkeologisk lokalitet i disse grunnleggende, enkelte enhetene, er arkeologene i stand til å skape en relativ kronologi for aktiviteten innen området og beskrive og tolke det. Gjenstandsfunn er i hovedsak ikke regnet som kontekster, men regnes som tilhørende en kontekst. Kontekster kan være enten positive eller negative, avhengig av om de er skapt ved å legge til eller å fjerne materiale. En kjøkkenmødding regnes således som en positiv kontekst, mens en grop regnes som en negativ kontekst.

Ved lokaliteter med komplekse stratigrafiske forhold graves de individuelle kontekstene hver for seg, i motsatt rekkefølge av slik de er avsatt, det vil si at de yngste lagene graves først. Beskrivelser, tegninger, funn og vitenskapelige prøver knyttes således til den enkelte konteksten. Denne type stratigrafisk gravning, kombinert med såkalt single context dokumentasjon (fra engelsk: single context recording), benyttes over store deler av Europa, mens den i Norge stort sett benyttes under bygravninger i de middelalderske bykjernene.

## Primær- og sekundærkontekst
Det skilles gjerne mellom primærkontekst og sekundærkontekst, hvor en primærkontekst er et uforstyrret lag som har en direkte tilknytning til bruken av den arkeologiske strukturen i hvilket det påtreffes, mens en sekundærkontekst er omrotet eller forstyrret lag som ikke kan knyttes direkte til strukturens funksjon. Dette er et svært viktig skille i forbindelse med prøvetaking, datering og funksjonsbestemmelse, ettersom prøver eller gjenstandsfunn fra sekundærkontekst kan føre til feilaktig tolkning av strukturen.

## Se også
*Løsfunn
*Arkeologisk stratigrafi

## Litteratur
*The MoLAS archaeological site manual MoLAS, London 1994. ISBN 0-904818-40-3. 128s.
Storfilm

**Storfilm** er en samlebetegnelse på spillefilmer med uvanlig store budsjetter og omfattende produksjoner som retter seg mot et internasjonalt massemarked. Betegnelsen brukes særlig om underholdningsfilmer som inneholder storslagne scener med spektakulær scenografi, overdådige kostymer, imponerende filmeffekter og gjerne mange statister. Storfilmene har ofte også berømte skuespillere i flere roller. Handlingene i filmene varierer, men begrepet omfatter typisk episke dramaer og historiske filmer med mange rollefigurer og langvarige fortellinger, såvel som bredt anlagte eventyr- og fantasyfilmer med mye action. Klassiske storfilmer med handling fra oldtida nådde et kommersielt høydepunkt på 1950-tallet. Dataanimasjon og moderne visuelle spesialeffekter har fra 1990-tallet erstattet bruken av kostbare, fysiske kulissebygg og mange statister. Katastrofefilmer med stort produksjonsapparat kan ofte beskrives som «storfilmer».

Eksempler på filmregissører som har laget gode filmer på denne måten, er:
* Cecil B. DeMille: *[[The King of Kings]]* (1927), *[[De ti bud (film)|De ti bud]]* (1956)
* David Lean: *[[Broen over Kwai]]* (1957), *[[Lawrence of Arabia]]* (1962), *[[Doctor Zhivago]]* (1965)
* Peter Jackson: ''Ringenes Herre''-trilogien (2001–2003)

Storfilmer kan omtales som *epic film* på engelsk, *mastodontfilm* på svensk og *Monumentalfilm* på tysk.

## Referanser
Allround-NM på skøyter 1998

**Allround-NM på skøyter 1998** ble avholdt 20. og 21. desember 1997 på Furumo stadion i Geithus.Tekniske arrangører var Geithus Idrettslag og Kongsberg Idrettsforening.
 
Norgesmestere ble Anette Tønsberg, Aurskog-Finstadbru SK og Lasse Sætre, Sand IF.

## Sammenlagt damer

## Sammenlagt herrer

## Kilder
* 
* 

## Eksterne lenker
* 
*
Nina Ellen Ødegård

**Nina Ellen Ødegård** (født 1979) er en norsk skuespiller. Hun hadde sin scenedebut på Rogaland Teater i 2002 i et skuespill av Brian Friel. 

Nina Ellen Ødegård var elev ved Stavanger katedralskole. Hun utdannet seg deretter til skuespiller ved Statens Teaterhøgskole, og ble uteksaminert våren 2002.

## Teater og film
Høsten 2002 begynte hun å arbeide som skuespiller ved Rogaland Teater, der hun i oppveksten hadde stått på scenen i Barneteatret gjennom flere år. Hennes første rolle etter skuespillerutdannelsen var rollen som Chris i *Seinsommardansen* av Brian Friel. I 2003 spilte hun Jenny i suksessen *Gudlabadne te na mor*. Samme år medvirket hun i spillefilmen *[[Alt for Egil]]*. I 2004 spilte hun først Josie i *Måne for livets stebarn* av Eugene O'Neill, deretter Kate i den store satsingen ved teateret, *Nicholas Nickleby*. Hun ble tildelt Heddaprisen i 2005 for særlig fremragende sceneprestasjon i skuespillet *[[Måne for livets stebarn]]*. I 2008 hadde hun permisjon fra teateret, og medvirket i flere oppsetninger ved Oslo Nye Teater; blant annet spilte hun Nora i *[[Et dukkehjem]]*. I 2017 vant hun Heddaprisen for beste kvinnelige hovedrolle for tittelrollen i *Orlando* på Rogaland Teater. Stykkets manus var skrevet av  og  med utgangspunkt i Virginia Woolfs roman *[[Orlando (roman)|Orlando]]*. 

I 2018 medvirket hun i Joern Utkilens westernkomedie *[[Vann over ild]]* og i 2020 i Silje Salomonsen og Arild Østin Ommundsens barnefilm *[[Tottori! Sommeren vi var alene]]*. I 2022 spilte hun hovedrollen i NRK-serien *[[Etterglød]]*, som handler om kreft og kvinnehelse.  For serien ble hun kåret til beste kvinnelige skuespiller under  i 2023 og ble nominert til Gullruten 2023 i klassen beste skuespiller.

## Filmografi
### Film
* 2003: *[[Play (2003)|Play]]*
* 2004: *[[Alt for Egil]]*
* 2004: *[[Tid for frokost]]* – kortfilm
* 2007: *[[5 grøss fra Vestlandet]]* – kortfilm
* 2010: *[[Gratulerer]]* – kortfilm
* 2012: *[[Kompani Orheim (film)|Kompani Orheim]]*
* 2017: *[[Hjertestart]]*
* 2018: *[[Now It’s Dark]]*
* 2018: *[[Vann over ild]]*
* 2020: *[[Tottori! Sommeren vi var alene]]*
* 2021: *[[Hurra for deg]]* – kortfilm
* 2022: *[[Forbannelsen (2022)|Forbannelsen]]*
* 2022: *[[In somnium]]* – kortfilm
* 2025: *[[Alt skal bort]]*
* 2025: *[[Grevlingene (film)|Grevlingene]]*
* 2025: *[[Se meg (film)|Se meg]]*

### TV
* 2018: *[[Lykkeland (TV-serie 2018)|Lykkeland]]* – 4 episoder
* 2019: *[[Besatt (TV-serie)|Besatt]]* – 8 episoder
* 2022: *[[Etterglød]]* – 7 episoder
* 2023: *[[Evy & Alltid]]* – 8 episoder

## Priser
* Heddaprisen 2005 i klassen særlig fremragende sceneprestasjon for *[[Måne for livets stebarn]]*
* Heddaprisen 2017 i klassen beste kvinnelige hovedrolle for *Orlando*
* Stavanger Aftenblads kulturpris 2016
* Stavanger kommunes kulturpris 2021
* Nominert til Gullruten 2023 i klassen beste skuespiller for *[[Etterglød]]*
*  2023 i klassen beste kvinnelige skuespiller for *[[Etterglød]]*
* Gammleng-prisen 2025

## Referanser


## Kilder
* rogaland-teater.no: Nina Ellen Ødegård

## Eksterne lenker
* 
*
Gunstein Anderson

**Gunstein Anderson** (ofte skrevet *Andersson*; 1860&ndash;1926) var en norsk kirketjener, lærer og skolemann, i utgangspunktet Venstre-mann, men etter hvert en av pionerene i norsk arbeiderbevegelse og Arbeiderpartiet.

I 1888 var han sentral da Buskerud Amtsarbeiderforening ble opprettet. Syv arbeiderforeninger trådte 27. mai sammen, invitert av Hokksund Arbeiderforening. Kirketjener Anderson ble valgt til formann i styret, sammen med blant andre gårdbruker Christopher Hornsrud. De to skulle holde godt sammen de kommende årene.

Sommeren 1893 var Anderson ansvarlig for et «lærerkursus» på Milestein, finansiert med offentlige midler. Det vakte furore da kurset utviklet seg til et regelrett agitasjonsmøte for Venstre. Lærer Gottschalk Johnson fra Drammen uttalte for eksempel at han ikke brydde seg om at kong Oscar nektet å sanksjonere flagget: «Vi sanktionerer det selv med at heise 'rent' Flag hver udenfor vort Hus». Anderson var på denne tiden lærer ved Milestein skole og formann i Venstreforeningen på Eiker.

Ved kommunevalget i Øvre Eiker i 1901 kom sosialistene inn i kommunestyret med åtte mann. Den gamle Venstre-mannen Anderson kunne nå ta plass i formannskapet som den første sosialist.

Da 1. mai ble feiret på Kongsberg i 1917 skjedde det med folkefest i arbeidersamfundet, der Anderson talte for flere hundrede deltagere. Fra 1917 til 1919 var han ordfører i Øvre Eiker kommune, som den første AP-ordfører på plassen. 

Han arbeidet senere som skoleinspektør i Drammen. Han ble begravet fra Haug kirke i Hokksund 30. november 1926.

## Referanser
Allround-NM på skøyter 1996

**Allround-NM på skøyter 1996** ble avholdt 20. og 21. februar 1996 på Tromsdalen kunstisbane i Tromsø.Teknisk arrangør var Tromsø Skøyteklubb.
 
Norgesmestere ble Anette Tønsberg, Aurskog-Finstadbru SK og Petter Andersen, Ask SK.

## Sammenlagt damer

## Sammenlagt herrer

## Kilder
* 
* 

## Eksterne lenker
* 
*
Anders Dale

**Anders Dale** (født 29. januar 1971) er en norsk skuespiller som hovedsakelig har spilt på Rogaland Teater. Han har også spilt ved  Den Nationale Scene i Bergen. I 1998 ble han nominert til Gullruten for sin innsats i NRKs dramaserie *[[Blodsbånd (1998)|Blodsbånd]]*.

Han ble uteksaminert ved Statens Teaterhøgskole i 1994 og begynte samme år ved Rogaland Teater, han debuterte i rollen som Joe i Tony Kushners *[[Engler i Amerika]]*. Han har blant annet hatt roller som Josef K i Kafkas Prosessen (1996), Mersault i Den Fremmede av Camus (1999) og Hitler i *Mein Kampf* av Georg Tabori (1999).
I 2001 spilte han hovedrollen i Amadeus på Den Nationale Scene under Festspillene i Bergen. I 1997 var han nominert til Gullruten for sin innsats i NRKs dramaserie Blodsbånd.
Vinteren 2005 fikk Anders Dale gode kritikker for sin tolkning av Smike i *[[Nicholas Nickleby]]* på Rogaland Teater. I 2007 spilte han i Jon Fosses *[[Dødsvariasjonar]]* og  Leo Tolstojs *[[Anna Karenina]]*.
I 2008 hadde han  permisjon fra Rogaland Teater og spilte  Biff i *[[En handelsreisendes død]]* på Den nationale Scene i Bergen.  
Høsten 2011 spilte han Dovregubben og Aslak smed i Peer Gynt. Våren 2012 var han regissør på *Blackbird* ved Den Nationale Scene i Bergen og på *[[Festen]]* på Rogaland Teater.

## Referanser


## Kilder
* rogaland-teater.no: Anders Dale

## Eksterne lenker
*
Michael Stub Arentz

**Michael Stub Arentz** (født 5. november 1738 i Askvoll, død 18. mars 1799 i Haus på Osterøy i Hordaland) var en norsk prest. Han var sønn av Frederik Arentz (1702-1779), biskop i Bergen, og Cathrine Fredrikke Holberg (1715-1738). Han ble undervist hjemme av broren, Frederik Christian Holberg Arentz, som seinere ble rektor ved katedralskolen i Bergen. Han ble dimittert til Københavns Universitet i 1756 og tok teologisk eksamen i 1759. Fra 1762 fungerte han som assistent for faren, Frederik Arentz, som da var biskop i Bergen. Året etter ble han utnevnt til sokneprest i Haus på Osterøy i Hordaland. Hans forfatterskap omfatter prekener, bryllupstaler og vers.

## Verk
* *En patriarchalsk Konges sidste Farvel til sine Børn forestillet udi en Klage-Prædiken over Friedrich V saaledes som den blev holden udi Hougs Hoved-Kirke*. (Bergen, 1767)
* * Et velmeent Brev, sendt og uddeelt til Hver Almues Mand i Annex-Sognerne under Hougs Præstegield* (Bergen, 1773)
* *Fader vor omskreven udi en Bede-Sang* (Bergen, 1786)
* ''Brudevielses-Tale til Brudgommen Johannes Fougstad og bruden Charlotta Elenora Tidemand Arentz : holden i Hougs Kirke ... 9de Søndag efter Trinitatis den 5te Augustii 1798'' (Bergen, 1798)

## Litteratur
* Johan Nordahl Brun: '' Liig-tale over salig Hr. Michael Stub Arentz, Sognepræst til Hougs : holden i Hougs Hovedkirke den 7de April 1799'' (Bergen, 1799)
* *Optegnelser paa adskillige løsøre-effecter som efter sal. M.S. Arentz, bliver ved offentlig auction solgt paa Hougs Præstegaard tirsdagen den 3die juni og følgende dage* (Bergen, 1800)
Ephraimpaleet

**Ephraimpaleet** (tysk: *Ephraim-Palais*) i Berlin, er en rokokkobygning i utkanten av strøket Nikolaiviertel i ortsteil Mitte i den administrative bydel med samme navn. Bygningen ble revet på 1930-tallet men gjenoppført i 1980-årene og regnes som et av Berlins vakreste borgerskapshus. Det tilhører stiftelsen Berlin bymuseum og brukes som utstillingslokale.

## Byggherren
Bygningen har sitt navn etter Veitel Heine Ephraim, en jødisk forretningsmann og hoffaktor for Fredrik den store. Ephraim ble fra ungdommen og livet igjennom kongens leverandør av sølv og kreditter. Som kongens myntforpakter utstedte han under sjuårskrigen sølvmynter med redusert kvalitet, de såkalte «ephraimitter.» Han var dessuten kongens hoffjuveler og skapte seg gjennom dette og andre forretninger en betydelig formue.

## Bygningen
På tomten Poststraße/Ecke Mühlendamm sto i sin tid Berlins første apotek. Ephraim kjøpte bygningen og renoverte den fra 1662 til 1666 i rokokkostil, etter planer av arkitekt Friedrich Wilhelm Dietrichs. I 1935 ble paleet revet i forbindelse med byggingen av Mühlendammbrücke. Fasaden og enkelte bygningsdeler ble imidlertid etter protester fra befolkningen demontert og lagret. 

Lagringsstedet befant seg etter den andre verdenskrigen i Vest-Berlin, forøvrig uten å ha fått skader. Det fantes planer om å gjenoppføre bygningen i Lindenstrasse i Kreuzberg i forbindelse med Berlinmuseenes jødiske avdeling. Dette lot seg ikke gjøre da bygningstegningene befant seg i Øst-Berlin. DDR ønsket imidlertid å gjenoppføre Ephraimpaleet foran feiringen av Berlins 750-årsjubileum i 1987. Tomten befant seg øst for Berlinmuren. Det vestberlinske Berlins parlament besluttet derfor i 1982 å stille bygningsdelene som var lagret i Vest-Berlin, til disposisjon ved gjenoppbygningen. Som motytelse fikk vestberlinerne arkivet til Königliche Porzellan-Manufaktur Berlin. 

I perioden 1985 til 1987 gjenoppførte arkitekt Franz Klinger Ephraimpaleet som tro kopi, bare 12 meter lengre nedstrøms, det vil si i nordlig retning. Bygningens søyler, balkonggitter, trappegelender, puttoer, vindus- og dørkarmer og sluttsteiner er originale fra det gamle paleet. Noe stukkatur i huset er kopi fra det såkalte Palais Wartenberg (Alte Post), et tidligere borgerhus oppført av arkitekt Andreas Schlüter i samme område.   

## Bildegalleri

Fil:Ephraimpalais 1a.jpg|Eksteriør. 
Fil:Bundesarchiv Bild 183-1987-0519-026, Berlin, Ephraim-Palais, Treppenhaus.jpg|Trappehuset sett nedenfra. 
Fil:Ephraim 2K.jpg|Trappehuset sett ovenfra. 
Fil:Die Gartenlaube (1874) b 778.jpg|Tegning av professor Doepler fra 1874 i tidsskriftet *[[Die Gartenlaube]]*.

## Referanser


## Eksterne lenker
* 
* Ephraim-Palais (tysk)
* Stiftung Stadtmuseum Berlin (tysk)
* Berlins liste over kulturminnesmerker
Chaniabukten

**Chaniabukten** er en bukt i Kretahavet ved Chania utenfor den nordvestlige delen av den greske øya Kreta. Akrotirihalvøya er et nes som er med på å danne denne bukten.

I forhistorisk tid ble Chaniabukten kontrollert av den mektige bystaten Kydonia, som var et sentrum for tidlig kretisk kunst og kultur på det vestlige Kreta. I 74 f.Kr. slo bystaten Kydonia tilbake et angrep fra Roma under et sjøslag i bukten.

## Se også
* Britomartis (gresk gudinne)

## Referanser


## Eksterne lenker
*
Den pagasetiske bukt

**Den pagasetiske bukt**, også kjent som **Pagastikosbukten** (gresk: Παγασητικός κόλπος, *Pagastikós kólpos*), er en rund bukt i prefekturet Magnesia i det sentraløstlige Hellas. Den er dannet av Pilionhalvøya og er 102 meter dyp på det dypeste. Bukten er forbundet til Nord-Evvia-bukten i sør og grensen mellom disse to områdene er et stred som bare er 4&nbsp;km bredt. Den har fått sitt navn fra den antikke byen Pagases.

Den største havnebyen i bukten er Volos.

## Steder i bukten
De følgende stedene i eller rundt bukten er oppgitt i rekkefølge fra vest og med klokken:
*Amaliapolis − vest, havn
*Alos − vest, ingen havn
*Almyros − vest, ingen havn
*Nea Ankhialos − nordvest, havn
*Pagasae − nordvest, ingen havn
*Demetrias − nordvest, ingen havn
*Iolkos − nordvest, ingen havn
*Volos − nord, hovedhavn
*Agria − nordøst, strand og havn
*Neokhori − øst, ingen havn
*Argalasti − øst, ingen havn, strender (Lefokastro, Kalamos og Khorto)
*Milina − sørøst, ingen havn, strender
*Trikeri − sør, ingen havn, strender
Kjetil Gulsrud Lundemoen

**Kjetil Gulsrud Lundemoen** (født 1983) er en norsk tidligere politiker (Ap). 

Han ble første gang valgt inn på fylkestinget i Oppland ved valget i 2003, og har blant annet vært leder av komite for kultur, miljø og næring, gruppeleder for Arbeiderpartiet og fylkesvaraordfører.

Lundemoen kommer fra Nord-Aurdal kommune i Oppland. Han har en bachelorgrad i samfunnsvitenskap og en mastergrad i moderne forvaltning fra Høgskolen i Lillehammer. 

Etter han la ned sitt politiske virke har han jobbet for Kongsbergregionen og hatt ulike stillinger innen skole og oppvekst i Modum kommune, blant annet som konstituert kommunalsjef. 

## Politiske verv
* 2013–2014 styremedlem Norsk kulturskoleråd, Oppland
* 2011–2014 leder i komite for kultur, miljø og næring
* 2009–2011 leder i kommunalkomiteen
* –2011 fylkesvaraordfører Oppland
* 2006–2010 nestleder i Oppland Arbeiderparti
* 2007–2009 leder i internasjonal komite
* 2003–2007 medlem av kommunestyret i Nord-Aurdal
* 2003–2005 leder i AUF i Oppland

## Referanser


## Eksterne lenker
*
Russell Carpenter

**Russell Paul Carpenter** (født 9. desember 1950) er en amerikansk filmfotograf. Han er mest kjent for sitt samarbeid med regissør James Cameron, og vant Oscar for beste kinematografi for sitt arbeid med filmen *[[Titanic (1997)|Titanic]]* i 1998. Carpenter ble født i Van Nuys, California, og er et barnebarn av en film lyd-teknikker.

## Referanser


## Eksterne lenker
*
Svein Solenes

**Svein Solenes** (født 28. juni 1974) er en norsk skuespiller som for tiden er i den faste staben ved Rogaland Teater. 

Han er fra Batnfjordsøra på Nordmøre, utdannet ved ArtsEd London School of Acting i England. Etter studiene spilte han en rekke roller ved Teatret Vårt i Molde, hvor han var fast engasjert i en årrekke. 
Våren 2008 spilte han i norgespremieren på *Produktet* av Mark Ravenhill, et skuespill som han selv hadde oversatt. Høsten 2008 spilte han hovedrollen i *Sigurd Slembe*, og senere  Jamie i den kritikerroste forestillingen *[[Lang dags ferd mot natt]]* i 2009.
I 2011 spilte han treneren i Ari Behns teaterdebut *Treningstimen* . Høsten 2011 spilte Svein Solenes i *[[Peer Gynt]]*.  I en tid medvirket han Kaizers Orchestra-stykket Sonny og i KOPIER.

## Referanser


## Kilder
* rogaland-teater.no: Svein Solenes
Voksenkollen sanatorium

**Voksenkollen sanatorium** var et sanatorium som ble etablert av legen Ingebrigt Christian Holm med støtte av brødrene Amund og Ellef Ringnes. Sanatoriet sto ferdig i 1897 på Voksenkollen utenfor daværende Christiania. Fra 1900 til 1910 var dr. Holm stedets direktør. Sanatoriet ble ødelagt av brann i 1919, og på tomta står i dag Den norske legeforenings hotell og konferansesenter Soria Moria.

## Referanser


## Eksterne lenker
*
Lars Skjølaas

**Lars Ingvar Skjølaas** (født 14. august 1933, død 21. juli 2011 i Hov i Land) var en norsk lokalpolitiker (Ap). Han var fylkesordfører i Oppland fylke.

Skjølaas vokste opp på småbruket Klokkersveen i Søndre Land. Faren Bernt hadde kjøpt bruket i 1925. Han og kona Margit (1907-91) oppdro der åtte unger, med Lars som den nest eldste. Han var blant annet fylkesordfører i Oppland fra 1992 til 1999. Før det var Skjølaas fylkesvaraordfører og fra 1977 til 1981 vararepresentant til Stortinget. Den politiske karrieren begynte imidlertid i hjembygda Søndre Land. Skjølaas ble i 1971 vararepresentant i kommunestyret, og fra 1975 fast representant. Ved 1975-valget fikk han flest stemmer av Ap-kandidatene. Som fylkespolitiker var han særlig engasjert innenfor landbrukssektoren og sykehussektoren.

Skjølaas hadde slektstradisjoner å bygge på, for faren Bernt Skjølaas (1904-78) hadde vært Ap-ordfører i Søndre Land i 30 år. Han ble altså tidlig politisk interessert, og meldte seg inn i Arbeiderpartiet som 16-åring i 1949. Først da Bernt Skjølaas trakk seg ut av politikken i 1975, ble sønnen Lars valgt inn i Søndre Land kommunestyre.

Han ble i 1999 hedret med Kongens fortjenstmedalje i gull.

## Referanser


## Eksterne lenker
*
Sør-Evvia-bukten

**Sør-Evvia-bukten** (gresk: Νότιος Ευβοϊκός Κόλπος, *Nótios Evvoikós Kólpos*) er en bukt i Egeerhavet i det sentrale Hellas. Den ligger mellom øya Evvia og det greske fastlandet. Bukten har en lengde på om lag 50 km, er 10−20 km bred og går nesten diagonalt fra nordvest til sørøst. Den strekker seg fra Euripusstredet, som forbinder den til Nord-Evvia-bukten, til Petaliosbukten nær Agia Marina i sør. I sørøst ligger ei øy kalt Kavalliani, som danner grensen til Petaliosbukten. 

Fjell dominerer i sørvest og nordøst bortsett fra dalen ved elven Asopos i sørvest. Det går fergesamband mellom Skala Oropou og Eretria, og deler av linjen mellom Agia Marina og Nea Styra går gjennom Sør-Evvia-bukten. Det ligger flere strender og havner rundt bukten. 

## Mindre tilstøtende bukter
*Agion Apolstolon-bukten, sør
*Oroposbukten, sørvest
*Aliveribukten, nord
*Boufalobukten, nordøst
*Almiropotamosbukten, nordøst

## Steder ved bukten
Følgende byer og landsbyer finnes ved bukten i rekkefølge fra sør og med klokken:
*Sessistranden, sør
*Varnavasstranden, sør
*Kalamosstranden, sørvest
*Nea Palatia, sørvest
*Skala Oropou, sørvest
*Khalkoutsi, sørvest
*Pigadaki, sørvest
*Dilessi, vest
*Paralia Akhlidas, vest
*Faros, vest
*Khalkida, nordvest
*Eretria, nordvest
*Amarynthos, nord
*Aliveri, nord
*Panagia, nordøst
Nord-Evvia-bukten

**Nord-Evvia-bukten** (gresk: Βόρειος Ευβοϊκός Κόλπος, *Vórios Evvoikós Kólpos*) er en bukt i Egeerhavet i det sentrale Hellas. Den skiller den nordlige delen av øya Evvia fra det greske fastlandet. Det smale Eripusstredet, nær Khalkida, forbinder bukten til Sør-Evvia-bukten i sør. I nordvest grenser bukten til Maliabukten. Nord-Evvia-bukten er om lag 60 km lang og 10−20 km bred. Den går diagonalt fra nordvest til sørøst.  

Fjell dominerer de sørvestlige og de nordøstlige områdene, bortsett fra slettene der Ylikisjøen ligger og kystlinjen rundt Khalkída. Flere elver munner ut i bukten.

## Mindre tilstøtende bukter
*Agias Kyriakis-bukten, sør

## Steder ved bukten
Følgende byer og landsbyer finnes ved bukten i rekkefølge fra sør og med klokken:
*Drosia, sør
*Livanates, sørvest
*Kamena Vourla, nordvest
*Nea Artaki, sørvest
*Psakhna, sørvest
Fornesbreen

**Fornesbreen** er en isbre i Ullsfjord i Tromsø kommune i Troms. Den ligger i Lyngsalpan, på sørsida av Kjosen. Breen har et areal på 6,34&nbsp;km². Den strekker seg rundt 3,5 kilometer fra det høyeste punktet i sør på , til det laveste punktet i nord på 654&nbsp;moh. Fra brefronten har en av Forneselvas hovedtilløp sitt utspring.

## Referanser


## Se også
*Norges isbreer
Fugldalsbreen

**Fugldalsbreen** er en isbre  i Lyngsalpan i Tromsø kommune i Troms. Den har et areal på 3,52&nbsp;km². Breen er rundt tre kilometer bred og 1,5 kilometer lang. Det høyeste punktet er på  og det laveste punktet på 846&nbsp;moh.

## Se også
*Norges isbreer

## Referanser
Bajo Chirripó indianske territorium

**Bajo Chirripó indianske territorium** er et territorium for cabécar-folket øst i Costa Rica, hovedsakelig i den sørlige delen av kantonen Matina i provinsen Limón. Territoriet har om lag 8&nbsp;000 innbyggere (2008), og dekker et areal på 19&nbsp;683,295&nbsp;km².

Territoriet omfatter landsbyene Namaldi, Palmera (Catsäqibi), Dyey, Tcucäläri (Sirinachi), Saseyn og Nimari de Saseyn.

Navnet på territoriet, som betyr «Nedre Chirripó», kommer av at det befinner seg ved den nedre delen av løpet til elva Chirripó.

## Referanser
Playa Herradura

**Playa Herradura** er ei strand ved stillehavskysten i kantonen Garabito i Costa Rica. Den befinner seg om lag 6 kilometer nord for det større strandstedet Jacó langs riksvei 34, og er en av strendene som er aller nærmest landets hovedstad San José. I åsene ovafor Playa Herradura ligger det en rekke eksklusive boliger.

Navnet *Herradura* betyr «hestesko» på spansk.
Allround-NM på skøyter 2000

**Allround-NM på skøyter 2000** ble avholdt 18. og 19. desember 1999 i Vikingskipet på Hamar.Teknisk arrangør var Sand Idrettsforening.
 
Norgesmestere ble Hedvig Bjelkevik, Arendal SK og Eskil Ervik, Hamar IL.

## Sammenlagt damer

## Sammenlagt herrer

* Ådne Søndrål trakk seg for sent til at Reidar Borgersen kunne starte på 10 000 m.

### Utenfor konkurranse, herrer

## Kilder
* 
* 

## Eksterne lenker
* 
*
Canadas Grand Prix 2014

**Canadas Grand Prix 2014** (offisielt navn: *Formula 1 Grand Prix du Canada 2014*) var et Formel 1-løp som ble arrangert 8. juni 2014 på Circuit Gilles Villeneuve i Montréal, Canada. Det var det syvende løpet i -sesongen, og det 51. Canadas Grand Prix. Løpet ble vunnet av Red Bulls Daniel Ricciardo, som tok sin første seier i Formel 1. På andreplass kom Mercedes-føreren Nico Rosberg, som dermed økte sin ledelse i førermesterskapet over sin teamkollega Lewis Hamilton, som måtte bryte med tekniske problemer. På tredje kom regjerende verdensmester Sebastian Vettel.

## Klassifisering
### Kvalifisering

### Løpet

**Noter til tabellene:**
*  - Esteban Gutiérrez deltok ikke i kvalifiseringen, ettersom skadene på bilen etter et krasj i tredje treningsomgang ikke var mulig for teamet å reparere i tide. Han fikk tillatelse til å starte løpet fra løpsledelsen, som basert på tidene fra treningsomgangene anså at han var i stand til å kjøre innenfor 107%-grensen. På grunn av skadene på bilen måtte teamet også bytte girkasse og overlevelsescelle, og som følge av dette ble Gutiérrez pålagt å starte fra pit lane.
*  - Kamui Kobayashi fikk en gridstraff på fem plasser for å ha foretatt et ikke-planlagt bytte av girkasse før løpet.
*  - Sergio Pérez, Felipe Massa og Esteban Gutiérrez brøt løpet, men ble klassifisert ettersom de hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Protonarthrini

* Se Systematisk inndeling

**Protonarthrini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore trebukker, mønstret i brunt, svart og hvitt. Antennene er lengre enn kroppen. Pronotum er nærmest tønneformet uten pigger på sidene, litt bredere enn langt. Dekkvingene har nokså avrundede "skuldre".

## Levevis
Som de fleste andre trebukker borer larvene i ved.

## Utbredelse
Gruppen er utbredt i Vest-Afrika og Kongo, dessuten én art i Tanzania.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Protonarthrini J. Thomson, 1864
******** Slekten *[[Brachynarthron]]* Breuning, 1956
******** Slekten *[[Falsosophronica]]* Breuning, 1952
******** Slekten *[[Protonarthron]]* J. Thomson, 1858
******** Slekten *[[Wernerius]]* Téocchi et al., 2010

## Kilder
* Longicorn ID - Protonarthrini
* Liste over slektene
* Katalog med utbredelsesdata 

## Eksterne lenker
*
Rhodopinini

* Se Systematisk inndeling

**Rhodopinini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.

## Levevis
Som de fleste andre trebukker borer larvene i ved.

## Utbredelse
Gruppen er utbredt i Sørøst-Asia.

## Systematisk inndeling
Disse slektene blir noen ganger plassert i Desmiphorini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Rhodopinini Gressitt, 1951
******** Slekten *[[Alice (slekt)|Alice]]* Slipinski & Escalona, 2013
******** Slekten *[[Bucynthia]]* Breuning, 1963 - kan også plasseres i Apodasyini
******** Slekten *[[Cristorhodopina]]* Breuning, 1966
******** Slekten *[[Cyocyphax]]* Thomson, 1878
******** Slekten *[[Demonassa]]* Thomson, 1864 - kan også plasseres i Zygocerini
******** Slekten *[[Illaena]]* Erichson, 1842 - kan også plasseres i Apodasyini
******** Slekten *[[Microrhodopis]]* Breuning, 1957
******** Slekten *[[Mimostenellipsis]]* Breuning, 1956
******** Slekten *[[Neissa]]* Pascoe, 1866 - kan også plasseres i Apodasyini
******** Slekten *[[Pentacosmia]]* Newman, 1842
******** Slekten *[[Phyxium]]* Pascoe, 1864 - kan også plasseres i Velorini
******** Slekten *[[Probatodes]]* Thomson, 1864 - kan også plasseres i Velorini eller Acanthocinini
******** Slekten *[[Pseudorhodopis]]* Breuning, 1940
******** Slekten *[[Rhodopina]]* Gressitt, 1951 (= *Rhodopis* J. Thomson, 1857, ikke Reichenbach, 1854)
******** Slekten *[[Temnolamia]]* Breuning, 1961
******** Slekten *[[Tetroreopsis]]* Breuning, 1940
******** Slekten *[[Thyada]]* Pascoe, 1863 - kan også plasseres i Zygocerini

## Kilder

* Liste over slektene
* Katalog med utbredelsesdata

## Eksterne lenker
* 
* Bilde av ''Rhodopina'' sp. (to til høyre)
Stenobiini

* Se Systematisk inndeling

**Stenobiini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, brunlige trebukker. Antennene er omtrent så lange som kroppen. Dekkvingene har markerte "skuldre" og er jevnt tilsmalnede bakover fra disse. Oversiden er knudrete.

## Levevis
Som de fleste andre trebukker borer larvene i ved.

## Utbredelse
Gruppen er vidt utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Stenobiini Breuning, 1950
******** Slekten *[[Aphalanthus]]* Kolbe, 1894
******** Slekten *[[Emphreus]]*  Pascoe, 1864
******** Slekten *[[Plectroscapoides]]* Téocchi, 1996
******** Slekten *[[Plectroscapus]]* Gahan, 1890
******** Slekten *[[Stenobia]]* Lacordaire, 1872
******** Slekten *[[Temnoscelis]]* Chevrolat, 1855
******** Slekten *[[Temnosceloides]]* Breuning & Téocchi, 1973

## Kilder
* Longicorn ID - Stenobiini
* Liste over slektene
* Katalog med utbredelsesdata 

## Eksterne lenker
*
Budstikkas revypris

**Budstikkas revypris** er en pris som siden 2006 er blitt delt ut av anmelderkorpset i Budstikka. Prisen går til den eller de skolerevyene i Asker og Bærum fra det inneværende årets sesong som anmelderne har syntes best om. Vinnerne får et diplom og midler til trykk av programblader det påfølgende året. 

I 2012 ble anmelderkorpsets avgjørelse supplert av en veiledende nettavstemning. Erfaringene med dette var ifølge utdelerne både «på godt og vondt», og ordningen er ikke blitt gjentatt. 

## Vinnere

## Referanser
Sternotomini

* Se Systematisk inndeling

**Sternotomini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, noe brede, litt blanke trebukker. Disse artene utmerker seg gjerne med livlige farger, ofte med innslag av brunrødt og grønt.
Antennene er lengre enn kroppen.

## Levevis
Som de fleste andre trebukker borer larvene i ved.

## Utbredelse
Gruppen er vidt utbredt i Afrika, inkludert Madagaskar og Komorene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Sternotomini J. Thomson, 1860
******** Slekten *[[Anatragoides]]* Breuning, 1938
******** Slekten *[[Demagogus]]* J. Thomson, 1868
******** Slekten *[[Freadelpha]]* J. Thomson, 1868
******** Slekten *[[Mimotragocephala]]* Breuning, 1971
******** Slekten *[[Paracylindrothorax]]* Breuning, 1968
******** Slekten *[[Pinacosterna]]* Harold, 1879
******** Slekten *[[Pseudoharpya]]* Breuning, 1935
******** Slekten *[[Pterochaos]]* J. Thomson, 1868
******** Slekten *[[Stellognatha]]* Dejean, 1835
******** Slekten *[[Sternoharpya]]* Aurivillius, 1913
******** Slekten *[[Sternotomiella]]* Aurivillius, 1911
******** Slekten *[[Sternotomis]]* Percheron, 1836
******** Slekten *[[Zographus]]* Dejean, 1835

## Kilder
* Longicorn ID - Sternotomini
* Liste over slektene
* Katalog med utbredelsesdata 

## Eksterne lenker
*
Østerrikes Grand Prix 2014

**Østerrikes Grand Prix 2014** (offisielt navn: *Formula 1 Grosser Preis von Österreich 2014*) var et Formel 1-løp som ble arrangert 22. juni 2014 på Red Bull Ring ved byen Spielberg i Steiermark, Østerrike. Det var det åttende løpet i -sesongen. Det var det 27. Østerrikes Grand Prix, som ikke hadde vært kjørt siden . Løpet ble vunnet av Mercedes-føreren Nico Rosberg, med hans teamkollega Lewis Hamilton på andreplass. På tredjeplass kom Williams' Valtteri Bottas, som tok den første pallplasseringen i sin karriere.

## Klassifisering
### Kvalifisering

### Løpet

**Noter til tabellene:**
*  - Sergio Pérez fikk en gridstraff på fem plasser for å ha forårsaket en kollisjon med Felipe Massa i Canadas Grand Prix.
*  - Romain Grosjean kvalifiserte til 16. startposisjon, men startet fra pit lane etter å ha foretatt endringer i girkassen og bilens oppsett.
*  - Max Chilton fikk en gridstraff på tre plasser for å ha forårsaket en kollisjon med Jules Bianchi i Canadas Grand Prix.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Andreas Hansson

**Andreas Hansson** (født 23. september 1853, død 14. oktober 1923) var en norsk handelsmann og pressemann fra Tromøy ved Arendal. Han var medlem av Venstre, og satt i tre perioder på Stortinget. På et tidspunkt spilte han også en sentral rolle i den gryende arbeiderbevegelsen. 

Hansson var sønn av en gårdbruker og snekker på Gjerstad i Tromøy. Tretten år gammel reiste han til Vigsnes i Karmøy og jobbet som gruvearbeider et års tid. I årene 1869 til 1871 var han krambusvenn samme sted. Deretter var han sjømann fra 1872 til 1873 og gikk folkehøgskole 1873–74. Fra 1874 til 1877 var han på nytt ansatt på krambu, mens han i perioden 1877–16 var landhandler i egen forretning hjemme på Tromøya. 

I 1886 rammet imidlertid krisen sørlandsbyen, med sviktende frakter og slapt trelastmarked. Arendals Privatbank gikk konkurs, og banksjef Herlofson ble arrestert da han forsøkte å forlate landet. I kjølvannet av bankkrakket samlet distriktets arbeidere seg i oktober i foreningen «Samhold».  

Hansson ble sentral i denne bevegelsen, som foredragholder og som redaktør for *Samholds Avis* i Arendal*.* Den begynte å komme ut i februar 1887. Bladet skulle virke for «Arbeiderstandens Frigjørelse fra det uretferdige Aag som Kapitalen og Samfundet har lagt paa dens Skuldre». Inspirert av egen framgang tok «Samhold» initiativ til samling av alle «virkelige Arbeiderforeninger», noe som ledet til det såkalte Arendalsmøtet i august 1887. Der møttes 29 utsendinger fra ulike foreninger, blant andre Carl Jeppesen og Christian Holtermann Knudsen.
 Det forente norske arbeiderparti ble stiftet på dette møtet, og Andreas Hansson var sekretær i partiets første styre, som hadde basis i Arendal. Samhold-bevegelsen i Arendal gikk i oppløsning alt første året, men partiet som ble stiftet, skulle få stor betydning i norsk historie. 

Hansson vendte tilbake til partiet Venstre og flyttet til Risør. Fra 1888 var han utgiver og redaktør av avisen *[[Folketanken]],* som kom ut der fra 1889. Han ledet denne avisen helt til han døde. Hansson var medlem av bystyret i Risør fra 1887 til sin død, også skolestyreformann og forlikskommissær i flere år. Han var ordfører i Risør i 1922. 

I stortingsperioden 1904–1906 og 1907–1909 representerte Hansson kretsen Østerrisør og partiet Venstre på Stortinget. I den første perioden var han medlem av gasje- og pensjonskomiteen, i den andre sekretær i sosialkomiteen. Han ble på nytt valgt inn for bykretsen Risør i perioden 1916–1918. Da var han medlem av justiskomite nr. 1. Hansson ble også valgt for 1919–1921, men valget ble forkastet av Stortinget, og ved omvalg 20. februar 1919 ble han ikke valgt. 

## Referanser


## Kilder
* Lindstøl, Tallak:*Stortinget og Statsraadet 1814-1914*. Kristiania, 1914

## Eksterne lenker
* 
*
Tmesisternini

* Se Systematisk inndeling

**Tmesisternini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, vanligvis mørke og blanke trebukker, noen ganger med blålig metallisk glans. De har gjerne lyse flekker eller tverrbånd.

## Levevis
Som de fleste andre trebukker borer larvene i ved.

## Utbredelse
De fleste artene lever på Ny-Guinea, men gruppen er også representert på Sulawesi, Molukkene, i Australia og på Ny-Caledonia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Tmesisternini J. Thomson, 1860
******** Slekten *[[Arrhenotoides]]* Breuning, 1945
******** Slekten *[[Blapsilon]]* Pascoe, 1860
******** Slekten *[[Buprestomorpha]]* J. Thomson, 1860
******** Slekten *[[Elaidius]]* Breuning, 1942
******** Slketen *[[Epiblapsilon]]* Gressitt, 1984
******** Slekten *[[Falsapolia]]* Breuning, 1945
******** Slekten *[[Pascoea]]* White, 1855
******** Slekten *[[Roodenburgia]]* Withaar, 2015
******** Slekten *[[Sepicana]]* Kriesche, 1923
******** Slekten *[[Sphingnotus]]* Perroud, 1855
******** Slekten *[[Sulawesiella]]* Weigel & Withaar, 2006
******** Slekten *[[Temnosternopsis]]* Breuning, 1939
******** Slekten *[[Temnosternus]]* White, 1855
******** Slekten *[[Tmesisternopsis]]* Breuning, 1945
******** Slekten *[[Tmesisternus]]* Latreille, 1829
******** Slekten *[[Trigonoptera]]* Perroud, 1855

## Kilder
* Longicorn ID - Tmesisternini
* Liste over slektene
* Katalog med utbredelsesdata 

## Eksterne lenker
*
Beleiringen av Tournai (1340)

Under Hundreårskrigen, etter sjøslaget ved Sluys 20. juni 1340, hvor Edvard III av England ga franskemennene et alvorlig tilbakeslag, fortsatte han kampen ved å beleire Tournai. Denne byen i Flandern var lojal overfor Filip VI av Frankrike. 

Edvard og hans styrker nådde fram til Tournai 23. juli. Bortsett fra innbyggerne var der også en fransk garnison i byen. Beleiringen trakk ut og Filip nærmet seg med en hær, mens Edvard var i ferd med å gå tom for penger. Samtidig begynte Tournai å gå tom for mat. 

Edvards svigermor, Johanna av Valoi besøkte så ham i teltet hans 22. september og bønnfalt ham om å slutte fred. Hun hadde allerede gjort det samme overfor Filip, som var broren hennes. En våpenhvile (kjent som våpenhvilen i Espléchin) ble satt i verk uten at noen mistet ansikt og Tournai var lettet.

## Referanser
Lakselva (Tromsø)

**Lakselva** er ei elv i Tromsø og Balsfjord kommuner i Troms. Elva er  lang, og har et nedbørfelt på . Middelvannføringen ved munningen er .

Elva har sitt utspring i Storelvskaret, på nordsida av Piggtinden i den sørlige delen av Lyngsalpan. Den renner først mot vest ned til eidet mellom Lakselvdalen og Balsfjorden, hvor den snur mot nord. Gjennom hele Lakselvdalen renner elva i et stort sett rolig løp, avbrutt av enkelte strykpartier. Den munner ut i Lakselvbukta i Sørfjorden ved bygda Lakselvbukt. De største sideelvene er Trollelva, Rypedalelva, Skulvaelva og Ellenelva.

Det er spredt bebyggelse og jordbruk gjennom hele Lakselvdalen. Fylkesvei 292 går parallelt med elva, mens fylkesvei 293 krysser elva ved munningen. I sideelva Ellenelva ligger Ellenelva kraftverk.

Den østre delen av nedbørfeltet ligger innenfor Lyngsalpan landskapsvernområde.

## Referanser
Tapeinini

* Se Systematisk inndeling

**Tapeinini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Små til middelsstore, blanke, rødbrune til svarte trebukker. Oversiden er kledt med korte, oppstående, mørke hår, også antennene er påfallende hårete. Hannene kjennes lett på at hodet er kraftig, T-formet utvidet til sidene foran antennefestet.

## Levevis
Som de fleste andre trebukker borer larvene i ved.

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Tapeinini J. Thomson, 1857
******** Slekten *[[Pseudotapeina]]* Breuning, 1965
******** Slekten *[[Tapeina]]* Lepeletier & Audinet-Serville, 1828

## Kilder
* Longicorn ID - Tapeinini
* Liste over slektene
* Katalog med utbredelsesdata 

## Eksterne lenker
*